Document ID: 31991R0891

KOMISSION ASETUS (ETY) N:o 891/91,
annettu 10 päivänä huhtikuuta 1991,
interventioelinten tarjouskilpailun perusteella tekemistä voiostoista annetun asetuksen (ETY) N:o 1589/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3641/90(2), ja erityisesti sen 7 a artiklan 1 kohdan ensimmäisen alakohdan ja 3 kohdan,
sekä katsoo, että
komission asetuksen (ETY) N:o 1589/87(3), sellaisena kuin se on viimeksi muutettuna asetuksella (ETY) N:o 1310/90(4), 3 artiklan 3 kohdan c alakohdassa säädetään, että tarjouksen tekijän on esitettävä ehdotettu hinta 100 kilogrammalta voita sen jäsenvaltion valuutassa, jossa tarjouskilpailu järjestetään; tarjouskilpailussa sovellettavan enimmäisostohinnan vahvistamisen yksinkertaistamiseksi tarjouksen tekijät olisi velvoitettava tekemään tarjouksensa ecuina enintään kahden desimaalin tarkkuudella 100 kilogrammalta voita,
asetuksen (ETY) N:o 1589/87 4 artiklassa säädetään, että tarjouksen tekijän on annettava vakuus, jonka määrä on 10 ecua tonnilta, varmistaakseen ensinnäkin tarjouksen voimassaolon tarjousten tekemiselle asetetun määräajan päätyttyä ja toisaalta voin toimituksen varastoon; tämä tarjouskilpailuvakuus on osoittautunut riittämättömäksi varmistamaan edellä mainittujen pääasiallisten vaatimusten täyttymisen, minkä vuoksi mainittua määrää olisi korotettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1589/87 seuraavasti:
1) Korvataan 3 artiklan 3 kohdan c alakohdassa sanat "sen jäsenvaltion valuutassa, jossa tarjouskilpailu järjestetään" sanoilla "ecuina enintään kahden desimaalin tarkkuudella".
2) Korvataan 4 artiklassa määrä "10 ecua" määrällä "30 ecua".
3) Korvataan 11 artikla seuraavasti:
"11 artikla
Edellä 3 artiklan 3 kohdan c alakohdassa tarkoitettu ehdotettu hinta, 4 artiklassa tarkoitetun tarjouskilpailuvakuuden määrä ja 5 artiklassa tarkoitettu enimmäishinta muunnetaan kansalliseksi valuutaksi tarjouskilpailussa esitettäville tarjouksille asetettuna määräpäivänä voimassa olevan edustavan kurssin mukaan."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäiseen tarjouskilpailuun, joka järjestetään tämän asetuksen voimaantulopäivän jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 1991.

Labels: 3
17